TIBESKERT– 10.000 n yemdanen ay d-yerzan ɣef Tmesrit Taɣelnawt n Yisuddimen n Tini d Tenḍi tis 7 ay ifuken ass n lexmis deg Tbeskert, ɣef wakken ay d-yenna unemhal n texxamt n tenḍi d ṣṣenɛat, Youcef Si El Abedi.
Usan-d yinerzafen-a seg temnaḍin yemgerraden n Tbeskert d twilayin niḍen, ɣef wakken ay d-yenna umasay-a deg yijifeṛ n tfugla n wextam.
Deg tmesrit-a, ssersen-d aṭas n leṣnaf n yifarisen ay d-yettwassuddmen seg tini d tezdayt-nnes (tamemt, ameɛjun, lxeld n tini, imraren, isgaten, irazalen, tiduba, attagen) yernu tella-d tzikkent n tmesrit-a n 10 n wussan deg wexxam n tenḍi. Ssersen-d daɣ deg tzikkent n tmesrit-a isɣunen, afexxar, ifarisen n weglim d uẓeḍḍa.
Tamesrit-a ttekkan deg-s 70 n yinemzikknen seg 19 n twilayin yernu tella-d d talemmiẓt i yinḍen akken ad ssenzen ifarisen-nsen deg tedyant-a ay yesɛan tasmekta d tamerrant.
D taxxamt n tenḍi d ṣṣenɛat n Tbeskert ay yessuddsen tadyant-a s uttekki n tmehla n tmerrit d texxamt n tnezzut d temguri n Zziban.
Axtam n tmesrit-a d tin aydeg ay fkan tinagiwin i yemttekkiyen.
kab_Latn kab_Latn kab_Latn kab_Latn kab_Latn kab_Latn